CELEX: 32018R1061
Language: et
Date: 2018-07-26 00:00:00
Title: Komisjoni rakendusmäärus (EL) 2018/1061, 26. juuli 2018, millega pikendatakse toimeaine karfentrasoon-etüüli heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

27.7.2018   
               
               
                  ET
               
               
                  Euroopa Liidu Teataja
               
               
                  L 190/8
               
            
         KOMISJONI RAKENDUSMÄÄRUS (EL) 2018/1061,
         26. juuli 2018,
         millega pikendatakse toimeaine karfentrasoon-etüüli heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (1), eriti selle artikli 20 lõiget 1,
         ning arvestades järgmist:
         
                     (1)
                  
                  
                     Komisjoni direktiiviga 2003/68/EÜ (2) kanti toimeaine karfentrasoon-etüül nõukogu direktiivi 91/414/EMÜ (3) I lisasse.
                  
               
                     (2)
                  
                  
                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.
                  
               
                     (3)
                  
                  
                     Toimeaine karfentrasoon-etüüli heakskiit, nagu on sätestatud rakendusmääruse (EL) nr 540/2011 lisa A osas, aegub 31. juulil 2018.
                  
               
                     (4)
                  
                  
                     Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemiku jooksul esitatud taotlus karfentrasoon-etüüli heakskiidu pikendamiseks.
                  
               
                     (5)
                  
                  
                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
                  
               
                     (6)
                  
                  
                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 10. juulil 2015 Euroopa Toiduohutusametile (edaspidi „toiduohutusamet“) ja komisjonile.
                  
               
                     (7)
                  
                  
                     Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Ka tegi toiduohutusamet täiendava kokkuvõtliku toimiku üldsusele kättesaadavaks.
                  
               
                     (8)
                  
                  
                     22. juulil 2016 esitas toiduohutusamet komisjonile oma järelduse (6) selle kohta, kas karfentrasoon-etüül võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamisaruande kavandi karfentrasoon-etüüli kohta alalisele taime-, looma-, toidu- ja söödakomiteele 24. jaanuaril 2017.
                  
               
                     (9)
                  
                  
                     Taotlejale anti võimalus esitada pikendamisaruande kavandi kohta märkusi.
                  
               
                     (10)
                  
                  
                     Vähemalt ühe karfentrasoon-etüüli sisaldava taimekaitsevahendi ühe või mitme iseloomuliku kasutusega seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.
                  
               
                     (11)
                  
                  
                     Seetõttu on asjakohane pikendada karfentrasoon-etüüli heakskiitu.
                  
               
                     (12)
                  
                  
                     Karfentrasoon-etüüli heakskiidu kehtivusaja pikendamise riskihindamine põhineb piiratud arvul iseloomulikel kasutustel, mis siiski ei sea piiranguid nendele kasutustele, mida karfentrasoon-etüüli sisaldavate taimekaitsevahendite puhul võidakse lubada. Seega on asjakohane kaotada üksnes herbitsiidina kasutamise piirang.
                  
               
                     (13)
                  
                  
                     Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning arvestades teaduse ja tehnika arengut, oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
                  
               
                     (14)
                  
                  
                     Seepärast tuleks rakendusmäärust (EL) nr 540/2011 vastavalt muuta.
                  
               
                     (15)
                  
                  
                     Võttes arvesse, et karfentrasoon-etüüli praeguse heakskiidu kehtivusaeg lõpeb 31. juulil 2018, peaks käesolev määrus jõustuma võimalikult kiiresti.
                  
               
                     (16)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Toimeaine heakskiidu pikendamine
            Toimeaine karfentrasoon-etüüli heakskiidu kehtivusaega pikendatakse vastavalt I lisale.
         
         
            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.
         
         
            Artikkel 3
            Jõustumine ja kohaldamise kuupäev
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2018.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise kohta (ELT L 309, 24.11.2009, lk 1).
         
            (2)  Komisjoni 11. juuli 2003. aasta direktiiv 2003/68/EÜ, millega muudetakse nõukogu direktiivi 91/414/EMÜ toimeainete trifloksüstrobiini, karfentrasoon-etüüli, mesotriooni, fenamidooni ja isoksaflutooli lisamisega (ELT L 177, 16.7.2003, lk 12).
         
            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
         
            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
         
            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
         
            (6)  EFSA (Euroopa Toiduohutusamet), 2016. Conclusion on the peer review of the pesticide risk assessment of the active substance carfentrazone-ethyl. („Järeldus toimeaine karfentrasoon-etüüli pestitsiidina kasutamise riskihindamist käsitleva vastastikuse eksperdiarvamuse kohta“). EFSA Journal 2016; 14(8): 4569. Kättesaadav internetis: www.efsa.europa.eu.
      
      
         
            I LISA
            
                        Üldnimetus, identifitseerimisnumbrid
                     
                     
                        IUPACi nimetus
                     
                     
                        Puhtus (1)
                        
                     
                     
                        Heakskiitmise kuupäev
                     
                     
                        Heakskiidu aegumine
                     
                     
                        Erisätted
                     
                  
                        Karfentrasoon-etüül
                        CASi nr 128639-02-1
                        CIPACi nr 587.202
                     
                     
                        etüül(RS)-2-kloro-3-[2-kloro-4-fluoro-5-[4-(difluorometüül)-4,5-dihüdro-3-metüül-5-okso-1H-1,2,4-triasool-1-üül]fenüül]propionaat
                     
                     
                        ≥ 910 g/kg
                     
                     
                        1. august 2018
                     
                     
                        31. juuli 2033
                     
                     
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse karfentrasoon-etüüli kohta koostatud läbivaatamisaruande järeldusi, eriti selle I ja II liidet.
                        Üldhindamisel pööravad liikmesriigid erilist tähelepanu:
                        
                                    —
                                 
                                 
                                    põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas;
                                 
                              
                                    —
                                 
                                 
                                    sihtrühma mittekuuluvate mullaorganismide kaitsele;
                                 
                              
                                    —
                                 
                                 
                                    veeorganismide kaitsele;
                                 
                              
                                    —
                                 
                                 
                                    sihtrühma mittekuuluvate maismaataimede kaitsele.
                                 
                              Vajaduse korral hõlmavad kasutustingimused riskivähendusmeetmete võtmist.
                        Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                        
                                    1)
                                 
                                 
                                    põhjavees tekkida võivate metaboliitide olulisus, võttes Euroopa Parlamendi ja nõukogu määruse (EÜ) nr 1272/2008 (2) kohaselt arvesse kõiki karfentrasoon-etüüli asjakohaseid klassifikatsioone, eriti klassifitseerimist 2. kategooria kantserogeeniks.
                                 
                              
                                    2)
                                 
                                 
                                    veetöötlusprotsesside mõju joogivees olevate jääkide omadustele.
                                 
                              Punktis 1 nimetatud teabe peab taotleja karfentrasoon-etüüli kohta esitama aasta jooksul pärast Euroopa Kemikaaliameti riskihindamise komitee vastuvõetud arvamuse avaldamist Euroopa Kemikaaliameti veebisaidil vastavalt määruse (EC) No 1272/2008 artikli 37 lõikele 4.
                        Punktis 2 nõutud teabe peab taotleja esitama kahe aasta jooksul pärast seda, kui komisjon on avalikustanud pinna- ja põhjavees esinevatele jääkidele avalduva veetöötlemisprotsesside mõju hindamise juhised.
                     
                  
               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.
            
               (2)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
         
      
      
         
            II LISA
            Rakendusmääruse (EL) nr 540/2011 lisa muudetakse järgmiselt.
            
                        1)
                     
                     
                        A osast jäetakse välja kanne 60 karfentrasoon-etüüli kohta;
                     
                  
                        2)
                     
                     
                        B osasse lisatakse järgmine kanne:
                        
                                    Number
                                 
                                 
                                    Üldnimetus, identifitseerimisnumbrid
                                 
                                 
                                    IUPACi nimetus
                                 
                                 
                                    Puhtus (1)
                                    
                                 
                                 
                                    Heakskiitmise kuupäev
                                 
                                 
                                    Heakskiidu aegumine
                                 
                                 
                                    Erisätted
                                 
                              
                                    „125
                                 
                                 
                                    Karfentrasoon-etüül
                                    CASi nr 128639-02-1
                                    CIPACi nr 587.202
                                 
                                 
                                    etüül(RS)-2-kloro-3-[2-kloro-4-fluoro-5-[4-(difluorometüül)-4,5-dihüdro-3-metüül-5-okso-1H-1,2,4-triasool-1-üül]fenüül]propionaat
                                 
                                 
                                    ≥ 910 g/kg
                                 
                                 
                                    1. august 2018
                                 
                                 
                                    31. juuli 2033
                                 
                                 
                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse karfentrasoon-etüüli kohta koostatud läbivaatamisaruande järeldusi, eriti selle I ja II liidet.
                                    Üldhindamisel pööravad liikmesriigid erilist tähelepanu:
                                    
                                                —
                                             
                                             
                                                põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas;
                                             
                                          
                                                —
                                             
                                             
                                                sihtrühma mittekuuluvate mullaorganismide kaitsele;
                                             
                                          
                                                —
                                             
                                             
                                                veeorganismide kaitsele;
                                             
                                          
                                                —
                                             
                                             
                                                sihtrühma mittekuuluvate maismaataimede kaitsele.
                                             
                                          Vajaduse korral hõlmavad kasutustingimused riskivähendusmeetmete võtmist.
                                    Taotleja esitab komisjonile, liikmesriikidele ja toiduohutusametile kinnitava teabe seoses järgmisega:
                                    
                                                1)
                                             
                                             
                                                põhjavees tekkida võivate metaboliitide olulisus, võttes Euroopa Parlamendi ja nõukogu määruse (EÜ) nr 1272/2008 (2) kohaselt arvesse kõiki karfentrasoon-etüüli asjakohaseid klassifikatsioone, eriti klassifitseerimist 2. kategooria kantserogeeniks.
                                             
                                          
                                                2)
                                             
                                             
                                                veetöötlusprotsesside mõju joogivees olevate jääkide omadustele.
                                             
                                          Punktis 1 nimetatud teabe peab taotleja karfentrasoon-etüüli kohta esitama aasta jooksul pärast Euroopa Kemikaaliameti riskihindamise komitee vastuvõetud arvamuse avaldamist Euroopa Kemikaaliameti veebisaidil vastavalt määruse (EC) No 1272/2008 artikli 37 lõikele 4.
                                    Punktis 2 nõutud kinnitava teabe peab taotleja esitama kahe aasta jooksul pärast seda, kui komisjon on avalikustanud pinna- ja põhjavees esinevatele jääkidele avalduva veetöötlemisprotsesside mõju hindamise juhised.“
                                 
                              
                  
               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.
            
               (2)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).